ເຈົ້າໜ້າທີ່ ທະຫານ ສຫລ ໃຫ້ການບັນເທົາທຸກ ແລະຊ່ອຍກູ້ໄພ ພວກເຄາະຮ້າຍ ຈາກເຮີຣິເຄນ Irma
ນາຍ​ພົນ​ຈັດຕະວາ Hagler ກອງ​ກຳລັງ​ພິທັກ​ຊາດ​ ແມ່ນ​ມີ​ປະມານເຄິ່ງນຶ່ງ​ ຂອງ​ເຈົ້າ​ທີ່ີ​ຂອງ​ສະຫະລັດ ຊຶ່ງ​ປັດຈຸ​ບັນ​ນີ້ ​ໄດ້​ເຂົ້າຊ່ອຍ​ເຫຼືອ​ ໃນ​ການ​ກູ້​ໄພ ​ແລະ​ບັນ​ເທົາ​ທຸກ ​ຈາກ​​ເຮີຣິ​ເຄນ Irma.
ມີຜູ້ຄົນຫຼາຍກວ່າ 45 ຄົນ ເສຍຊີວິດ ແລະຫຼາຍລ້ານຄົນ ບໍ່ມີໄຟຟ້າໃຊ້ ນັບຕັ້ງແຕ່ ເຮີຣິເຄນ Irma ໄດ້ເຂົ້າປະທະເຂດໝູ່ເກາະ Caribbean ແລະທາງພາກຕາເວັນອອກ ສຽງໃຕ້ຂອງສະຫະລັດ ຄວາມພະຍາຍາມຊ່ອຍເຫຼືອກູ້ໄພ ບັນເທົາທຸກຕ່າງໆ ໃນຂະນະ ນີ້ ແມ່ນມີໃຫ້ບໍລິການຢຢຢ່າງສູງ ຊຶ່ງທາງກອງທັບສະຫະລັດ ກໍແມ່ນໄດ້ໃຫ້ການຊ່ອຍ ເຫຼືອບັນເທົາທຸກເຫຼົ່ານີ້ຢູ່ ນັກຂ່າວ VOA ປະຈຳທຳນຽບຫ້າແຈ Carla Babb ມີລາຍ ງານເລື່ອງນີ້ ຊຶ່ງວັນນະສອນຈະນຳລາຍລະອຽດມາສະເໜີທ່ານໃນອັນດັບຕໍ່ໄປ ມີເຈົ້າໜ້າທີ່ທະຫານ ຫຼາຍກວ່າ 30 ພັນຄົນ ໄດ້ຖືກສົ່ງໄປຍັງໝູ່ເກາະ Caribbean ແລະທາງພາກຕາເວັນອອກສຽງໃຕ້ຂອງສະຫະລັດ ເຊັ່ນລັດ Florida, Georgia, Carolina ໃຕ້ ແລະລັດ Alabama ໃນຄວາມພະຍາຍາມຊ່ອຍກູ້ໄພ ບັນເທົາທຸກ ຫຼັງຈາກ ເຮີຣິເຄນ Irma ໄດ້ປະທະຂົງເຂດ ດັ່ງກ່າວ ພວກທະຫານຈາກລັດ Carolina ເໜືອ ພາກັນເດີນທາງດ້ວຍຂະບວນລົດແບບນ້ຳເຂົ້າ ບໍ່ໄດ້ລົດບັນທຸກແບບສູງໆທີ່ເຕັມໄປດ້ວຍເຄື່ອງໃຊ້ຂອງສອຍ ແລະເຄື່ອງບໍລິໂພກອື່ນໆ ພວກທະຫານມາຣີນ ໄດ້ພາກັນໄປທາງອາກາດ ໄປຍັງເຂດ St Thomas ໃນໝູ່ເກາະ Virgin Islands ຂອງສະຫະລັດ ສ່ວນພວກທະຫານນ້ຳ ຢູ່ໃນກຳປັ່ນລົບ USS Abraham Lincoln ໄດ້ນຳສົ່ງເຄື່ອງ ບັນເທົາທຸກເຫຼົ່ານີ້ ທາງອາກາດ ໄປຍັງ Florida Keys ນາຍພົນຈັດຕະວາ Glen Hagler ຮອງຜູ້ອຳນວຍການ ຂອງຫ້ອງການພິທັກຊາດ ກ່າວວ່າ ໜ່ວຍພິທັກຊາດຂອງທະຫານບົກ ແລະຈາກທະຫານອາກາດ ແມ່ນໄດ້ມີກອງກຳລັງ ຈຳນວນ14 ພັນຄົນຢູ່ແລ້ວ ເຂົ້າຊ່ອຍໃນການກູ້ໄພບັນເທົາທຸກຈາກເຮີຣິເຄນ Harvey ທີ່ໄດ້ເຂົ້າປະທະລັດ Texas ທີ່ພາໃຫ້ມີຝົນຕົກໜັກ ເປັນປະວັດການ ໃນຮອບສອງ ສັບປະດາຜ່ານມານີ້ ກອງກຳລັງພິທັກຊາດແມ່ນມີປະມານ ເຄິ່ງນຶ່ງຂອງເຈົ້າທີ່ີທາງຫານຂອງສະຫະລັດ ຊຶ່ງປະຈຸບັນນີ້ ໄດ້ເຂົ້າຊ່ອຍເຫຼືອໃນການກູ້ໄພ ແລະບັນເທົາທຸກຈາກເຮີຣິເຄນ Irma ນາຍພົນຈັດຕະວາ Hagler ຍັງກ່າວຕື່ມອີກວ່າ: ຄວາມຮຽກຮ້ອງຕ້ອງການຂໍຄວາມຊ່ອຍເຫຼືອນັ້ນ ແມ່ນມີສູງຢູ່ໃນປະເທດ ເຖິງແມ່ນວ່າ ໃນຂະນະນີ້ ທາງກອງທັບສະຫະລັດ ແມ່ນກຳລັງຕໍ່ສູ້ສົງຄາມ ສອງບ່ອນໃນຕ່າງປະເທດຢູ່ ເຖິງຢ່າງນັ້ນກໍຕາມ ນາຍພົນຈັດຕະວາ Hagler ກໍໄດ້ບອກ VOA ວ່າ ປີນີ້ ແມ່ນໄດ້ ເພີ່ມພາລະໃຫ້ກອງກຳລັງພິທັກຊາດ ຢ່າງໜັກໜ່ວງ ຫຼາຍກວ່າປົກກະຕິ ນີ້ ບໍ່ແມ່ນສິ່ງທີ່ຮ້າຍແຮງທີ່ສຸດ ເທົ່າທີ່ຂ້າພະເຈົ້າເຄີຍເຫັນມາ ນາຍພົນຈັດຕະວາ Hagler ກ່າວຕື່ມອີກວ່າ: ແຕ່ວ່າ ໃນຂະນະທີ່ມີເຮີຣິເຄນ ເພີ່ມຂຶ້ນໃນເຂດມະຫາສະມຸດ Atlantic ນັ້ນ ພວກເຈົ້າ ໜ້າທີ່ທະຫານ ແລະພວກທີ່ຢູ່ໃນຂົງເຂດທີ່ສ່ຽງຕໍ່ໄພທຳມະຊາດເຊັ່ນພວກເຮີຣິເຄນ ທັງຫຼາຍນີ້ ແມ່ນພວກເຮົາຫວັງວ່າຈະຊ່ອຍເຫຼືອໃຫ້ສະງົບງຽບໃຫ້ຍາວນານ ເຖິງທີ່ສຸດ ແທນທີ່ຈະເປັນການສະງົບງຽບ ກ່ອນພະຍຸຫົວໃໝ່ຈະມາປະທະອີກ